open-index/open-wikipedia-markdown huggingface dataset:
วัดป่าหลวงตามหาบัว ญาณสัมปันโน

thumb|250px|right|เสือในวัดป่าหลวงตามหาบัว ญาณสัมปันโน
**วัดป่าหลวงตามหาบัว ญาณสัมปันโน** หรือ **วัดเสือ** ตั้งอยู่ ณ ตำบลสิงห์ อำเภอไทรโยค จังหวัดกาญจนบุรี

วัดนี้ได้สถาปนาขึ้นเมื่อปี พ.ศ. 2537 โดยเริ่มจากชาวบ้านช่วยลูกเสือซึ่งแม่มันถูกฆ่าจากนายพรานและนำมาที่วัด เจ้าอาวาสรับไว้ในขณะที่ไม่มีใครรับ และเอาใจใส่เลี้ยงดูเหมือนเป็นลูก ๆ จึงเป็นที่มาของวัด โดยตั้งใจให้เป็นที่พักพิงของสัตว์ป่าที่บาดเจ็บหรือขาดพ่อแม่ทั้งหลาย และได้รับการเลี้ยงดูแบบชาวพุทธที่ดี เช่น เมื่อบรรดาเสือแสดงอากัปกิริยาที่ไม่ดีมีการร้องคำรามขู่ พระที่เลี้ยงก็จะเอาน้ำสาดจากขวดพลาสติก หรือหาอะไรปิดตาเสือเหล่านี้ไว้ เมื่อมีวัวหรือแพะเดินผ่านมาใกล้ ๆ

เสือในวัดเป็น เสือโคร่งอินโดจีน (*Panthera tigris corbetti*) ซึ่งเสือโคร่งที่มีถิ่นกำเนิดในประเทศไทย, ลาว, พม่า, กัมพูชา, เวียดนาม, มาเลเซีย และจีนด้านตะวันออก มีจำนวน 17 ตัวที่วัด เป็นเสือกำพร้าที่ได้ช่วยชีวิตมาจากป่าเจ็ดตัว และอีกสิบตัวเกิดที่วัดนี้ (ข้อมูล เดือนธันวาคม 2548)

นิตยสารไทม์ฉบับวันที่ 22 พฤษภาคม พ.ศ. 2549 ได้ยกย่องให้วัดป่าหลวงตามหาบัว ญาณสัมปันโนเป็นตัวอย่างที่ดีที่สุดสำหรับการอยู่ร่วมกันโดยสันติ ซึ่งหมายถึงการที่ทางวัดสามารถนำเสือที่เป็นสัตว์ดุร้ายมาอยู่ร่วมกับคนได้โดยไม่เกิดอันตราย

ในปีพ.ศ. 2558 ได้มีข่าวการพบซากเสือ 40 ตัว โดยเก็บไว้เตรียมใช้ทำเครื่องรางภายในวัดป่าหลวงตามหาบัว หลังจากนั้นเจ้าหน้าที่ได้ทำการย้ายเสือของกลาง 137 ตัวภายในวัด นำไปดูแลยังสถานีเพาะเลี้ยงสัตว์ป่าเขาประทับช้าง และที่สถานีเพาะเลี้ยงสัตว์ป่าเขาสน อ.จอมบึง จ.ราชบุรี ข่าวนี้ได้ถูกขยายประเด็นออกไปหลายทิศทาง โดยเฉพาะการพบซากลูกเสือ 40 ตัว ถูกดองและแช่แข็งพร้อมกับสัตว์ป่าสงวนหลายชนิด ตามด้วยการพบลูกเสือโคร่งดองเพิ่มอีก 30 ซาก พร้อมหนังเสือโคร่ง 2 ผืน เขากระทิง เขากวาง เขี้ยวเสือโคร่ง ตะกรุดหางเสือและเครื่องรางของขลังกว่า 1,000 ชิ้น นำไปสู่การตรวจสอบว่า วัดแห่งนี้เกี่ยวข้องกับขบวนการค้าเสือข้ามชาติหรือไม่

## อ้างอิง
* วัดป่าหลวงตามหาบัวญาณสัมปันโน ติดอันดับ ของดีที่สุดของเอเชีย  นสพ.เดลินิวส์
* ย้ายเสือวัดป่าหลวงตาบัวใครได้ใครเสีย..!! คมชัดลึก

## ดูเพิ่ม
* หลวงตามหาบัว ญาณสัมปันโน

## แหล่งข้อมูลอื่น
* เว็บไซต์ของวัด 

ป่าหลวงตามหาบัว ญาณสัมปันโน
หมวดหมู่:สิ่งก่อสร้างในอำเภอไทรโยค
ธีรภัทร์ สัจจกุล

**ธีรภัทร์ สัจจกุล** (ชื่อเล่น: ตุ้ย; เกิด 22 กรกฎาคม พ.ศ. 2516) เป็นนักแสดง นักร้อง และผู้จัดการสถานีวิทยุซี้ดเอฟเอ็ม 97.5 ในเครืออสมท

## ประวัติ
ธีรภัทร์ สัจจกุล เป็นบุตรชายของ วนัสธนา (ธวัชชัย) สัจจกุล กับนางสุพัทรา สัจจกุล  มีพี่ชายหนึ่งคนและน้องสาวหนึ่งคน จบการศึกษามัธยมปลายจากโรงเรียนสวนกุหลาบวิทยาลัย และจบการศึกษาระดับปริญญาตรี คณะเศรษฐศาสตร์ มหาวิทยาลัยธรรมศาสตร์ และเรียนต่อที่ The Art Institute of Seattle ประเทศสหรัฐอเมริกา กลับมาเมืองไทย ตุ้ยก้าวเข้าสู่วงการบันเทิง งานแรกคือการถ่าย โฆษณาที่ทำให้ใคร ๆ คุ้นหน้าคุ้นตากันใน แบล็คเลเบิ้ล ตามมาด้วย ภาพยนตร์ คู่กรรม และเมื่อมาถึงงานละคร ข้ามสีทันดร ตุ้ยก็ได้ออกผลงานอัลบั้มกับค่ายอาร์พีจี มีผลงานปี 2544 อัลบั้มชุด "ธีรภัทร์" และปี 2546 อัลบั้มชุด "เพลงมันพาไป"

ธีรภัทร์สมรสกับนาตาชา เปลี่ยนวิถี ซึ่งเป็นนักแสดงและนางแบบและเป็นบุตรสาวของเกซา เปลี่ยน​วิถี​ อดีต​ดาราดาวร้าย​ เมื่อวันที่ 20 ธันวาคม พ.ศ. 2551 มีบุตรชายด้วยกันคนเดียวคือ ธีชา สัจจกุล ชื่อเล่น ไททัน เกิดเมื่อวันที่ 3 ตุลาคม พ.ศ. 2553 ธีรภัทร์และนาตาชาหย่าร้างกันเมื่อ พ.ศ. 2562

## ผลงาน
### ละครโทรทัศน์

### ซีรีส์

|2561
|ศึกสองแสบ
|
|คุณหลวง
|
|-
| 2567
| Don't Come Home: อย่ากลับบ้าน
|
| พันเอกยุทธชัย ปิตานันต์
| Netflix
|-
|}

### โฆษณา
* แบล็ค เลเบิ้ล
* ออแกนิกส์
* ประกันซื้อ1ดูแล2 จาก ซิกน่า   
* โตโยต้า คัมรี่ ไฮบริด

### มิวสิกวีดีโอ
* ตัวจริงของเธอ (ดับเบิลยู)

### ภาพยนตร์
* คู่กรรม (2538) รับบท วนัส
* มายเบสต์บอดีการ์ด (2553) รับบท เจตน์
* แฟนเดย์..แฟนกันแค่วันเดียว (2559) รับบท ท๊อป
*The Lake บึงกาฬ (2565) รับบท เจมส์
*สิบสามชีวิต (Thirteen Lives) (2565) รับบท นาวาเอก อนันท์ สุราวรรณ์

### ผลงานเพลงประกอบละคร
* ข้ามสีทันดร (มหานทีแห่งชีวิต) เพลงประกอบละครข้ามสีทันดร (2542)
* สองใจ เพลงประกอบละครมายา (2544)
* ดาวเหนือ เพลงประกอบละครฟ้าจรดทราย (2556)
* เกลียดใจที่ไปรักเธอ เพลงประกอบละครไม่สิ้นไร้ไฟสวาท (2558)
* สองใจ เพลงประกอบละครมายา (2560)
* ขอโทษ เพลงประกอบละครเพลิงบุญ (2560)

### อัลบั้มเพลง

* ธีรภัทร์ TEERAPAT พ.ศ. 2544 สังกัด RPG RECORDS ของ ชาตรี คงสุวรรณ ในเครือ จีเอ็มเอ็ม แกรมมี่ (วางแผงวันอังคารที่ 13 พฤศจิกายน พ.ศ. 2544)
** รายชื่อเพลงในอัลบั้ม
# ใจบอกว่าใช่
# สองใจ
# มองลงมา
# ไม่ไว้ใจตัวเอง
# จากวันนี้เธอจะลืมทุก ๆ อย่าง
# รู้ตัวดีว่ามีไม่พอ
# ไม่ต้องการคำตอบ
# อยู่กับเธอ
# LOVE & PEACE
# ธีรภัทร์
# BONUS TRACK ไม่ไปไหน BY TUI
# ใจบอกว่าใช่ (ACOUSTIC VERSION)

* เพลงมันพาไป พ.ศ. 2546 สังกัด RPG RECORDS ของ ชาตรี คงสุวรรณ ในเครือ จีเอ็มเอ็ม แกรมมี่ (วางแผงวันอังคารที่ 18 มีนาคม พ.ศ. 2546)
** รายชื่อเพลงในอัลบั้ม
# ดีไหม
# ใจไม่รักดี
# อยากเป็นคนแรก
# เจ้าหญิงของฉัน
# โยนหินถามทาง
# เพลงมันพาไป
# ผ่าใจ
# คู่วิญญาณ
# ยิ่งนิ่งยิ่งใส
# หายไวไว
# LOVE IS LOVE
# ด้วยมือนี้ (แม่)

## อ้างอิง
 

หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:นักแสดงชายชาวไทย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:ผู้ชนะรางวัลเมขลา สาขานักแสดงนำชายดีเด่น
หอยคันลิมเนีย

**หอยคันลิมเนีย** หรือ **หอยคันสกุลลิมเนีย** เป็นหอยคันตระกูลหนึ่งในวงศ์ Lymnaeidae.

## ชนิดพันธุ์
* *[[Lymnaea atkaensis]]* Dall, 1884 - frigid lymnaea   
* *[[Lymnaea auricularia]]* Linnaeus    
* *[[Lymnaea columella]]*     
* *[[Lymnaea emarginata]]* Say
* *[[Lymnaea natalensis]]* Krauss, 1848    
* *[[Lymnaea ovata]]*     
* *[[Lymnaea palustris]]*     
* *[[Lymnaea peregra]]*     
* *[[Lymnaea stagnalis]]*  (Linnaeus, 1758)  - great pond snail
* *[[Lymnaea tomentosa tomentosa]]* Pfeiffer, 1855
* *[[Lymnaea tomentosa hamiltoni]]* Dell, 1956                    
* *[[Lymnaea vulnerata]]* Küster, 1862

ค
ISO 639-3

**มาตรฐาน ISO 639-3** เป็นมาตรฐานกำหนดรหัสของภาษามนุษย์ทั้งหมดเท่าที่ทราบว่ามี โดยใช้ตัวอักษรละติน

## รายละเอียด

มาตรฐาน ISO 639-3 เป็นมาตรฐานในชุดเดียวกับ ISO 639 ที่มีความพยายามจะกำหนดสัญลักษณ์แทนภาษาให้มีความครอบคลุมภาษาต่าง ๆ มาตรฐานที่ถูกกำหนดเป็นส่วนที่ 3 ในมาตรฐาน ISO 639 โดยมีความแตกต่างจากมาตรฐานในส่วนที่ 1 คือ ISO 639-1 และ ส่วนที่ 2 คือ ISO 639-2 ซึ่งเน้นไปที่ภาษาที่มีการใช้กันเป็นภาษาหลักหรือมีการใช้บ่อย ๆ ในขณะที่ ISO 639-3 ถูกสร้างขี้นเพื่อให้ครอบคลุมการใช้งานในทุกลักษณะงานเท่าที่เป็นไปได้ โดยจะใช้รหัสตัวอักษรละตินสามตัวแทนชื่อภาษานั้น ๆ ซึ่งครอบคลุมไปถึงภาษาที่ปรากฏอยู่แล้วในสองมาตรฐานแรก ซึ่งเป็นภาษาที่พบใช้อยู่ในปัจจุบัน ภาษาที่ไม่มีการใช้แล้ว ภาษาโบราณ และภาษาที่สร้างขึ้น โดยกลุ่มบุคคลบางกลุ่มด้วยเหตุผลบางประการ โดยกลุ่มคนเหล่านั้นไม่ได้มีความเกี่ยวเนื่องทางวัฒนธรรม หรือบางทีที่เรียกกันทั่วไปว่าเรียกว่าภาษาประดิษฐ์ ตัวอย่างภาษาประดิษฐ์ที่พอรู้จักกันโดยทั่วไป เช่น เอสเปรันโต (Esperanto) และ อิดอ (Ido) ทำให้มาตรฐานส่วนที่ 3 ครอบคลุมภาษาที่คนส่วนใหญ่ไม่มีความคุ้นเคยจำนวนมาก อย่างไรก็ตาม มาตรฐานส่วนนี้ไม่ได้ครอบคลุมถึงโปรแกรมภาษาคอมพิวเตอร์และภาษาที่ตั้งขึ้นจากสมมุติฐาน เช่น ภาษาอินโด-ยูโรเปียนดั้งเดิม (Proto-Indo-European) หรือที่เรียกกันว่า PIE

มาตรฐาน ISO 639-3 มีความเฉพาะเจาะจงกว่า ISO 639-1 และ 639-2 คือระบุรหัสสำหรับภาษาที่ถูกเรียกเป็นภาษาถิ่นและไม่มีรหัสเฉพาะใน ISO 639-1 และ 639-2 ด้วย

รหัสสามตัวอักษรของ ISO 639-3 นั้นจะมีแค่แบบเดียวสำหรับหนึ่งภาษา คือแบบที่เรียกว่า T code ของ ISO 639-2 (ใน ISO 639-2 บางภาษาจะมีรหัสสองแบบ คือแบบ B code และ T code)

มาตรฐานล่าสุดของ ISO 639-3 คือ ISO 639-3:2007

## ตัวอย่าง

## ดูเพิ่ม
* ISO 15924 รหัสสากลสำหรับตัวเขียน

## อ้างอิง

* ISO 693-3 Registration Authority – SIL International

## แหล่งข้อมูลอื่น
* Relationship between ISO 639-3 and the other parts of ISO 639 
* Types of individual languages 

หมวดหมู่:ภาษา
639-3
จอห์น แบกคัส

thumb|250px|John Backus

**จอห์น แบกคัส** (, (3 ธันวาคม พ.ศ. 2467 – 17 มีนาคม พ.ศ. 2550) ผู้บุกเบิกในวงการวิทยาการคอมพิวเตอร์ เป็นผู้คิดค้น ภาษาฟอร์แทรน (FORTRAN) ซึ่งเป็นภาษาระดับสูงภาษาแรกที่มีการใช้งานจริง และออกแบบ Backus-Naur form สำหรับการอธิบายภาษาโปรแกรมอย่างเป็นทางการ

หมวดหมู่:บุคคลในวงการคอมพิวเตอร์
อลอนโซ เชิร์ช

**อลอนโซ เชิร์ช** (Alonzo Church) ผู้บุกเบิกในวงการวิทยาการคอมพิวเตอร์ชาวอเมริกัน เป็นผู้พัฒนาพื้นฐานของวิทยาการคอมพิวเตอร์เชิงทฤษฎี โดยเฉพาะการสร้างแลมดาแคลคูลัส และการค้นพบปัญหาที่แก้ไม่ได้ในระบบนั้น

หมวดหมู่:บุคคลในวงการคอมพิวเตอร์
สัญญาอนุญาตโอเพนซอร์ซ

**สัญญาอนุญาตโอเพนซอร์ซ** (open-source license) เป็นรูปแบบสัญญาอนุญาตที่ใช้กับพวกซอฟต์แวร์โอเพนซอร์ซ ตัวอย่างเช่น MIT License

สัญญาอนุญาตโอเพนซอร์ซเป็นเงื่อนไขของการให้สิทธิแก่บุคคลที่นำเอาโปรแกรมคอมพิวเตอร์ที่เขียนโดยบุคคลหนึ่งทำการแจกจ่ายหรือเผยแพร่ในลักษณะที่เหมือนเป็นการจ่ายแจกได้อย่างอิสระ หากแต่มีการวางข้อกำหนดและเงื่อนไขของการแจกจ่ายและเผยแพร่ รวมทั้งข้อกำหนดหรือเงื่อนไขของการดัดแปลง แก้ไข โปรแกรมคอมพิวตอร์ดังกล่าว

## ดูเพิ่ม

* โอเพนซอร์ซ

## อ้าsงอิง
* สัญญาอนุญาตโอเพนซอร์ซ

หมวดหมู่:สัญญาอนุญาตและใบอนุญาต
วัดหาดเสือเต้น

**วัดหาดเสือเต้น** ตั้งอยู่ที่ บ้านหาดเสือเต้น หมู่ที่ 6 ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ สังกัดเขตการปกครองคณะสงฆ์ตำบลคุ้งตะเภา ตัววัดมีเนื้อที่ 10 ไร่ 3 งาน 60 ตารางวา ตั้งอยู่กลางหมู่บ้านหาดเสือเต้น ริมถนนทางหลวงจังหวัด หมายเลข 1213 สายป่าขนุน-ห้วยฉลอง

## ประวัติ

**วัดหาดเสือเต้น** ในอดีตสถานที่ตั้งวัดนั้นยังเป็นที่ป่า บริเวณทางด้านหน้าวัดเป็นทางเรียบ ด้านหลังเป็นหาดทรายของแม่น้ำน่าน ตามคำบอกเล่าสืบต่อกันมาว่ามีเสืออยู่อาศัยในบริเวณป่านั้น เมื่อถึงเวลากลางคืนพระจันทร์เต็มดวง เสือตัวนั้นชอบออกมาหากิน และมาเล่นที่ชายหาดกินน้ำ บางทีก็กระโดดโลดเต้นเล่นอยู่ตรงนั้น เลยเรียกหมู่บ้านนั้นว่า**บ้านหาดเสือเต้น** เพื่อจำง่ายจึงตั้งชื่อวัดให้เป็นอันเดียวกับหมู่บ้านว่า วัดหาดเสือเต้น

วัดหาดเสือเต้น ปัจจุบันมีเนื้อที่ดินในโฉนด 8 ไร่ 2 งาน ตั้งอยู่ที่ราบกลางหมู่ที่ 6 ด้านหน้าติดถนนสายป่าขนุน - ห้วยฉลอง ด้านหลังติดแม่น้ำน่าน อาณาเขตครอบคลุมศรัทธาพุทธศาสนิกชน 2 หมู่บ้าน คือหมู่ 6 และ 8 ตำบลคุ้งตะเภา ตัววัดห่างจากตัวเมืองอุตรดิตถ์ 13 กิโลเมตร ผู้สร้างวัดคือ พ่อหนู คงรอด และพ่อคำ อินมา (ผู้มอบถวายที่ดินสร้างวัดคือ พ่อมี อินยา (อดีตผู้ใหญ่บ้านหมู่ 6) และ พ่อเภา จินดาประทุม) และได้รับอนุญาตให้ตั้งวัดเมื่อปี พ.ศ. 2530 ต่อมาก็มีผู้ศรัทธามาสร้างและบูรณะพัฒนาวัดมาตลอดจนถึงปัจจุบัน

## รายนามเจ้าอาวาส ตั้งแต่รูปแรกจนถึงปัจจุบัน

* รูปที่ 1 พระอธิการสวงค์ อิสสโร พ.ศ. 2521 ถึง พ.ศ. 2522
* รูปที่ 2 พระครูประดิษฐ์ ฐานกโร พ.ศ. 2522 ถึง พ.ศ. 2539
* รูปที่ 3 พระอธิการชอุ่ม จนทธมโม พ.ศ. 2539 ถึง ปัจจุบัน

## อาณาเขตที่ตั้งวัด

* **ทิศเหนือ** ยาว 65 เส้น 2 ศอก จรดที่นางอิน / นางย้อย
* **ทิศใต้** ยาว 65 เส้น จรดถนนป่าขนุน - ห้วยฉลอง
* **ทิศตะวันออก** ยาว 62 เส้น 2 ศอก จรดที่นางแก้ว / นายบุญ
* **ทิศตะวันตก** ยาว 46 เส้น จรดทางสาธารณะ

พื้นที่ตั้งของวัดมีลักษณะอยู่กลางลานหมู่บ้าน ด้านหน้าติดถนนทางหลวงจังหวัด หมายเลข 1213 สายป่าขนุน-ห้วยฉลอง ด้านหลังติดแม่น้ำน่าน ด้านข้างทั้ง 2 ข้าง เป็นหมู่บ้านหาดเสือเต้น

## ศาสนสถาน-ถาวรวัตถุ
[thumb|299x299px|[ต้นพระศรีมหาโพธิ์วัดหาดเสือเต้น]]
* **[[อุโบสถ]]** กว้าง 9 เมตร ยาว 18 เมตร สร้างเมื่อ พ.ศ. 2534 เป็นอาคารคอนกรีต เสริมเหล็ก จิตรกรรมฝาหนังพระเจ้าสิบชาติ (พระเวสสันดร)
* ศาลาการเปรียญ กว้าง 22 เมตร ยาว 25 เมตร สร้างเมื่อ พ.ศ. 2506 เป็นอาคารไม้ มุงหลังคากระเบื้อง
* **หอสวดมนต์** กว้าง 8 เมตร ยาว 15 เมตร สร้างเมื่อ พ.ศ. 2521 เป็นอาคาร 2 ชั้น ครึ่งตึกครึ่งไม้ ชั้นบนเป็นไม้ ชั้นล่างเป็นคอนกรีต
* **[[กุฏิ]]สงฆ์** จำนวน 1 หลัง เป็นอาคารไม้ 1 หลัง
* **ซุ้มประตูไม้ทรงไทย** จำนวน 1 ซุ้ม
* **ศาลาเอนกประสงค์** กว้าง 12 เมตร ยาว 30 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก
* **ศาลาบำเพ็ญกุศล** จำนวน 1 หลัง สร้างด้วยไม้ 1 หลัง

## ข้อมูลจำเพาะ

* ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2430

* มีพระบรมราชโองการพระราชทานวิสุงคามสีมา ปี พ.ศ. 2535

ที่ดินเฉพาะบริเวณที่ตั้งวัด มีเนื้อที่ 10 ไร่ 3 งาน 60 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 8378 กรรมสิทธิ์ที่ดินเป็นของวัด

## สังกัดการปกครองคณะสงฆ์

## อ้างอิง

* ชอุ่ม จนทธมโม.พระอธิการ. เอกสาร . อุตรดิตถ์ : วัดหาดเสือเต้น, ๒๕๔๗. (อัดสำเนา)

## ดูเพิ่ม
* หมู่บ้านหาดเสือเต้น

## แหล่งข้อมูลอื่น

* ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ 

หาดเสือเต้น
หาดเสือเต้น
เรียลกัมพูชา

**เรียล** (, ; สัญลักษณ์: ៛; รหัส: **KHR**) เป็นสกุลเงินของประเทศกัมพูชา ได้มีสกุลเงินเรียลสองตัวที่แตกต่างกัน โดยแบบแรกตีพิมพ์ในช่วง ค.ศ. 1953 ถึงพฤษภาคม ค.ศ. 1975 ส่วนระหว่าง ค.ศ. 1975 ถึง 1980 ประเทศไม่มีระบบการเงิน หลังจากนั้น สกุลเงินที่สองซึ่งมีชื่อว่า "เรียล" ได้รับการออกให้ตั้งแต่วันที่ 20 มีนาคม ค.ศ. 1980 นับตั้งแต่คริสต์ทศวรรษ 1990 พลเมืองใช้สกุลเงินเรียลควบกับดอลลาร์สหรัฐในอัตรา 4,000 KHR/USD สำหรับการชำระเงินรายย่อย

ความเชื่อที่นิยมเชื่อกันแสดงให้เห็นว่าชื่อของสกุลเงินมาจากปลาแม่น้ำโขง คำว่า "เรียล" (แปลว่า "ปลาเล็ก" ในภาษาเขมร) มีความเป็นไปได้มากกว่าที่ชื่อดังกล่าวมาจากเงินระดับสูงที่เป็นสกุลเงินของดอลลาร์สเปน-อเมริกันที่มีค่า 8 *[[เรอัลเม็กซิโก|เรอัล]]* ซึ่งเป็นสกุลเงินที่ใช้งานในการค้าระหว่างประเทศในเอเชียและทวีปอเมริกาช่วงคริสต์ศตวรรษที่ 16 ถึง 19
## ประวัติ
### เงินกัมพูชาโบราณ
ก่อนปี พ.ศ. 2418 สกุลเงินของกัมพูชามีมูลค่าคล้ายระบบของไทย เนื่องอาณาจักรเขมรละแวก (สมัยละแวก) จนถึงอาณาจักรเขมรอุดง (สมัยอุดง) ได้รับอิทธิพลจากอาณาจักรอยุธยาจนถึงอาณาจักรรัตนโกสินทร์เป็นอย่างมาก

ในช่วงรัชสมัยนักองค์ด้วงจนถึงพระนโรดมได้มีการใช้เหรียญเงินเป็นครั้งแรก

อย่างไรก็ตาม ผลจากการแทรกแซงของฝรั่งเศสในภูมิภาค ทำให้ค่านิยมในกัมพูชาถูกแทนที่ด้วยเงินฟรังก์กัมพูชา 
### ฟรังก์กัมพูชา

เมื่อกัมพูชาตกเป็นอาณานิคมฝรั่งเศส ฟรังก์ได้เป็นสกุลเงินของกัมพูชา ระหว่างปี พ.ศ. 2418 ถึง พ.ศ. 2428 ซึ่งเท่ากับ ฟรังก์ฝรั่งเศส และแบ่งย่อยออกเป็น 100 เซนต์ ในทำนองเดียวกัน โดยมาแทนที่เงินกัมพูชาโบราณ

## เรียลรุ่นแรก
เมื่อกัมพูชาได้รับเอกราชจากฝรั่งเศส กัมพูชาได้ประกาศใช้เงินเรียลอย่างเป็นทางการเป็นครั้งแรก ต่อมาเมื่อเขมรแดงยึดอำนาจได้ประกาศยกเลิกระบบเงินตรา  ทำให้ระหว่าง ค.ศ. 1975 ถึง 1980 กัมพูชาไม่มีระบบการเงินใช้ เมื่อเขมรแดงหมดอำนาจทำให้ระบบเงินตราได้รับการฟื้นฟูในเวลาต่อมา
## เรียลที่สอง (ค.ศ. 1980–ปัจจุบัน)
### ธนบัตร
ธนบัตรที่ใช้ในปัจจุบันประกอบด้วย ชนิดราคา 100, 200, 500, 1000, 2000, 5000, 10000, 20000 และ 50000 เรียล 

* 100 เรียล (2001-08-09 และ 2015-01-14)
* 200 เรียล (2022-11-14)
* 500 เรียล (2002-04-04 และ 2014-01-14)
* 1,000 เรียล (2006-01-06 และ 2017-10-25)
* 2,000 เรียล (2008-01-03 และ 2022-11-14)
* 5,000 เรียล (2001-04-06 และ 2017-10-25)
* 10,000 เรียล (2001-04-06 และ 2015-05-07)
* 20,000 เรียล (2008-05-12 และ 2018)
* 50,000 เรียล (2001-04-06 และ 2014-05-06)
* 100,000 เรียล (2013-05-14)
[thumb|center|250px|ธนบัตรเรียลรุ่นแรกๆ ช่วงรัชสมัย[พระบาทสมเด็จพระนโรดม สีหนุ ถึง รัชสมัยพระบาทสมเด็จพระบรมนาถ นโรดม สีหมุนี]]

### เหรียญ
เหรียญรุ่นแรกเป็นเหรียญ 5 เรียลซึ่งสร้างขึ้นในปี พ.ศ. 2522 และทำจากอะลูมิเนียม ไม่มีการสร้างเหรียญอีกเลยจนถึงปี 2537 เมื่อมีการนำเหรียญ 50, 100, 200 และ 500 มาใช้ อย่างไรก็ตามมักไม่ค่อยพบในการหมุนเวียนเงินตรา

## อ้างอิง

*
*

## แหล่งข้อมูลอื่น

* Cambodian Currency Collection - Depicts every banknote issued in Cambodia
* Historical banknotes of Cambodia 

หมวดหมู่:สกุลเงินเอเชีย
หมวดหมู่:เศรษฐกิจของประเทศกัมพูชา
High performance computing

**High Performance Computing** คือการประมวลผลของระบบคอมพิวเตอร์ที่ใช้ทรัพยากรของเครื่องคอมพิวเตอร์ในทุกส่วนให้เกิดประสิทธิภาพสูงสุด เพื่อนำการประมวลผลของระบบคอมพิวเตอร์นั้นสำหรับดำเนินการประมวลผลทางด้านการประมวลผลที่ใช้การประมวลผลทางคณิตศาสตร์ในปริมาณที่มาก

หมวดหมู่:การเขียนโปรแกรม
ตำบลคำไฮใหญ่

**ตำบลคำไฮใหญ่** เป็นตำบลหนึ่งในเขตอำเภอดอนมดแดง จังหวัดอุบลราชธานี ตั้งขึ้นในปี พ.ศ. 2321 โดยประชาชนที่อพยพมาจากเมืองเชียงรุ้งและประเทศลาวครั้งพระวอพระตานำผู้คนมาสร้างบ้านแปงเมือง คำไฮใหญ่ตั้งชื่อตามแอ่งน้ำขนาดใหญ่หลังหมู่บ้าน มีต้นไฮขึ้นหนาทึบร่มรื่นและมีน้ำไหลผ่านตลอดทั้งปี และตั้งชื่อว่าคำไฮใหญ่มาโดยตลอด แล้วสร้างวัด กำแพงเมือง และขยายอาณาเขตมาเป็นเวลา 200 กว่าปีจนถึงปัจจุบัน

## อาณาเขตติดต่อ
* **ทิศเหนือ** ติดต่อกับ ตำบลหนองบก อำเภอเหล่าเสือโก้ก
* **ทิศตะวันออก** ติดต่อกับ ตำบลเหล่าแดง อำเภอดอนมดแดง
* **ทิศใต้** ติดต่อกับ ตำบลกระโสบ และ ตำบลไร่น้อย อำเภอเมืองอุบลราชธานี
* **ทิศตะวันตก** ติดต่อกับ ตำบลหนองบก อำเภอเหล่าเสือโก้ก

## สภาพทั่วไป
ตำบลคำไฮใหญ่มีพื้นที่ 36.51 ตารางกิโลเมตร หรือ 22,818 ไร่

## การแบ่งเขตการปกครอง
* หมู่ที่ 1 บ้านคำไฮใหญ่
* หมู่ที่ 2 บ้านคำอ้อ
* หมู่ที่ 3 บ้านน้ำคำ
* หมู่ที่ 4 บ้านคำไฮใหญ่
* หมู่ที่ 5 บ้านหนองหิน
* หมู่ที่ 6 บ้านหนองแล้ง
* หมู่ที่ 7 บ้านหนองแสง
* หมู่ที่ 8 บ้านนาคำเจริญ
* หมู่ที่ 9 บ้านหนองหิน
* หมู่ที่ 10 บ้านหนองแสงนาอุดม

## ประชากร
จำนวนประชากร 4,729 คน (เดือนธันวาคม พ.ศ. 2552)

## สถานศึกษา
* โรงเรียนบ้านคำไฮใหญ่
* โรงเรียนบ้านหนองหิน
* โรงเรียนบ้านหนองแล้ง

## สถานพยาบาล
* โรงพยาบาลชุมชนคำไฮใหญ่

## อ้างอิง

คำอไฮใหญ่
ตำบลคำอไฮใหญ่
กาพย์ห่อโคลง

**กาพย์ห่อโคลง** ผู้แต่งชื่อ เจ้าฟ้าธรรมธิเบศรไชยเชษฐสุริยะวงศ์ (เจ้าฟ้ากุ้ง) เป็นชื่อของบทประพันธ์ ที่แต่งขึ้น โดยใช้กาพย์ยานี สลับกับ โคลงสี่สุภาพ กาพย์ยานี กับ โคลงสี่สุภาพนั้น จะต้องมีความอย่างเดียวกัน คือให้วรรคที่หนึ่งของกาพย์ยานี กับบาทที่หนึ่งของโคลงสี่สุภาพ บรรยายข้อความอย่างเดียวกัน หรือบางทีก็ให้คำต้นวรรคของกาพย์ กับคำต้นบทของโคลง เป็นคำเหมือนกัน ส่วนบัญญัติหรือกฎข้อบังคับต่าง ๆ เหมือนกับกฎของกาพย์ยานี และโคลงสี่สุภาพทั้งสิ้น 

เนื้อหาเล่าเรื่องการเดินทางไปพระพุทธบาทและชมธรรมชาติอันน่าตื่นตาตื่นใจที่พบเห็นระหว่างทาง เริ่มต้นจากบทชมริ้วขบวนการเดินทาง และปิดท้ายด้วยการบอกข้อมูลเกี่ยวกับกวี จุดประสงค์ของกวี และวิธีอ่านโคลงให้ไพเราะ เป็นจำนวนกาพย์ทั้งสิ้น 108 บท และโคลง 113 บท

## ตัวอย่างกาพย์ห่อโคลง
กาพย์ห่อโคลงประพาสธารทองแดง

### ส่วนกาพย์ยานี

### ส่วนโคลงสี่สุภาพ

## อ้างอิง
* http://my.dek-d.com/Writer/story/viewlongc.php?id=353900&chapter=2
* http://www.bloggang.com/mainblog.php?id=song982&month=26-07-2009&group=14&gblog=2

หมวดหมู่:กาพย์
หมวดหมู่:โคลง
จันทโครพ

**จันทโครพ** เป็นตัวเอกในนิทานเรื่องจันโครพ มีฐานะเป็นเจ้าชาย ถูกโจรป่าทำร้ายระหว่างการเดินทางกลับเมือง เหตุเพราะไม่เชื่อฟังคำสั่งของอาจารย์

## เรื่องย่อ
เจ้าชายจันทโครพแห่งเมืองพาราณสี เมื่อเขาเติบโตเป็นหนุ่ม ได้ออกแสวงหาอาจารย์เพื่อรำเรียนวิชา แล้วได้เจอกับพระฤๅษี ได้ร่ำเรียนวิชาจากท่านจนสำเร็จ จากนั้น จึงได้เดินทางกลับบ้านเมืองของตน แต่ก่อนที่จะออกเดินทางฤๅษีได้มอบผอบแก้วให้แล้วสั่งกำชับว่าห้ามเปิดจนกว่าจะถึงบ้านเมือง แต่จันทโครพได้เสียสัตย์แอบเปิดผอบนั้นเสียก่อน ซึ่งในผอบมีนางโมราได้ปรากฏตัวออกมา จันทโครพก็ได้พานางโมราเดินทางต่อไปแต่ ระหว่างทางได้พบกับโจรป่า ซึ่งเห็นนางโมราเข้าจึงคิดแย่งชิง จันทโครพก็ถูกโจรป่าฆ่าตาย (นางโมราเห็นจันทโครพตาย ก็ย่อมไม่ได้ตำแหน่งอัครมเหสีจึงไปอยู่กับโจรป่า เพราะจันทโครพสัญญาว่าจะมอบตำแหน่งอัครมเหสีให้)

แต่จันทโครพยังไม่ถึงความตายพระอินทร์จึงมาชุบชีวิตให้จันทโครพ แล้วบอกว่าเนื้อคู่ที่แท้จริงอยู่ทางทิศเหนือ แล้วพระอินทร์ก็สาปนางโมราให้เป็นชะนี (โจรป่าคิดว่าวันหนึ่งถ้านางโมราได้เจอคนอื่นที่ดีกว่าตน จะต้องทิ้งตนไปแน่ เพราะขนาดจันทโครพผู้ที่เป็นถึงองค์ชายนางยังทิ้งได้ ดังนั้นโจรป่าจึงหนีไป นางโมราจึงออกตามหาโจรป่า) จันทโครพได้เดินทางไปทางที่พระอินทร์บอก ก็พบถ้ำหนึ่งที่มียักษ์คอยเฝ้าอยู่จันทโครพจึงคิดว่าในถ้ำนั้นมีเนื้อคู่ของตนอยู่จึงฆ่ายักษ์ตนนั้น แล้วเดินเข้าไปก็พบผู้หญิงคนหนึ่งชื่อนางมุจลินทร์จึงอยู่กินกัน แล้วจันทโครพคิดถึงพ่อแม่จึงพานางมุจลินทร์หนี (ตอนนั้นนางมุจลินทร์ท้องอ่อนๆด้วย) แล้วเดินไปสักพักก็เหนี่อยแล้วเผลอหลับไปทั้งคู่ นางยักษ์เกาศิกีซึ่งอาศัยอยู่ลุ่มน้ำบริเวณนั้น เมื่อเห็นเจ้าชายจันทโครพก็เกิดหลงรัก เลยคิดกำจัดนางมุจลินทร์ นางยักษ์เกาศิกีจึงนำตัวนางมุจลินทร์ไปฟาดกับต้นไม้แล้วเหวี่ยงไปสุดแรง จากนั้นก็ปลอมตัวเป็นนางมุจลินทร์ไปนอนข้างจันทโครพ รวมถึงเป่ามนต์สะกดใส่จันทโครพเพื่อให้ไม่ต้องสงสัยในตน เมื่อจันโครพเดินทางมาถึงเมืองก็ขอนอนพักผ่อน แล้วพอตอนกลางคืนนางยักษ์เกาศิกีก็ไปกินวัวของชาวบ้าน โดยหารู้ไม่ว่าเจ้าของวัวดูอยู่ เจ้าของวัวจึงไปบอกพระราชา (พ่อของจันทโครพ) (นางยักษ์ได้นำเสื้อผ้าที่เลอะเลือดไปซ่อนไว้) แต่ตอนนั้นดึกมากแล้วจึงพูดกันพรุ่งนี้เช้า

เมื่อเช้าแล้วจันทโครพได้ปลุกนางมุจลินทร์ปลอม โดยไม่บอกเรื่องคดีแปลกประหลาด แต่นางยักษ์ไม่ได้นอนมาทั้งคืนเลยแสร้งบอกว่าไม่สบาย จันทโครพออกมาเข้าเฝ้าคนเดียว แล้วพระโหราธิบดีก็ตรวจดูดวงให้จันทโครพแล้วบอกว่าพรุ่งนี้ให้จันทโครพพานางมุจลินทร์มาด้วย พอวันรุ่งขึ้นพระโหราธิบดีถามนางมุจลินทร์เกี่ยวกับเวลาที่เกิด แต่นางยักษ์ไม่รู้จึงบอกวันผิด ๆ ไปพระโหราจึงบอกว่า บัดนี้ความจริงเปิดเผยแล้วเจ้าไม่ใช่คนแต่เจ้าเป็นนางยักษ์ นางยักษ์หน้าถอดสี จันทโครพจึงฆ่านางยักษ์เกาศิกีตายแล้วออกตามหานางมุจลินทร์จนพบ และตอนนั้นนางมุจลินทร์ได้คลอดบุตรชายชื่อจันทวงศ์ทั้งสามจึงอยู่กันอย่างมีความสุข

## อ้างอิง

* จันทโครพ 
หมวดหมู่:ตัวละครในวรรณคดีไทย
นิราศเมืองแกลง

**นิราศเมืองแกลง**  เป็นผลงานกวีนิพนธ์แบบกลอนประพันธ์โดยสุนทรโวหาร เป็นนิราศเรื่องแรกของเขาที่ได้แต่งขึ้นในปี พ.ศ. 2349 มีใจความกล่าวถึงการเดินทางโดยเรือเพื่อไปยังเมืองแกลง โดยมีศิษย์ 5 คนร่วมโดยสารไปด้วยกัน คือ น้อยกับพุ่ม และมีผู้นำทางชื่อนายทิตเป้าหมายการเดินทางของสุนทรภู่ไม่ปรากฏแน่ชัด บ้างว่าเขาต้องการไปบวชกับบิดา บ้างว่าเขาเดินทางไปขอเงินเพื่อกลับมาแต่งงาน นักวิชาการยังไม่สามารถหาข้อสรุปได้ว่าสุนทรภู่กลับไปทำไม แต่ทางจังหวัดระยองได้นำเรื่องราวอิงประวัติศาสตร์ในช่วงนั้นไปสร้างเป็นอนุสาวรีย์สุนทรภู่ที่เมืองแกลง

## เนื้อหาโดยย่อ และเส้นทางการเดินทาง
ปีพ.ศ. 2349 หลังจากกรมพระราชวังหลังเสด็จทิวงคต สุนทรภู่ซึ่งถูกจองจำอยู่เหตุจากการลอบรักใคร่กับแม่จัน จึงได้รับการปล่อยตัวเป็นการถวายพระกุศล สุนทรภู่เขียนในส่วนขึ้นต้นของนิราศว่า

::*จะพลัดพรากจากกันไม่ทันลา*
::*ใช้แต่ตาต่างถ้อยสุนทรวอน* 

เป็นอันว่าสุนทรภู่ถูกใช้ไปราชการด่วนจนถึงกับไม่มีเวลาไปบอกลาแม่จันได้เลย เหตุที่ว่าสุนทรภู่ต้องไปด้วยราชการก็เนื่องจากความท่อนหนึ่งว่า

::*จะกรวดน้ำคว่ำขันจนวันตาย*
::*แม้เจ้านายท่านไม่ใช้แล้วไม่มา*

ผู้ร่วมทางของสุนทรภู่ในการเดินทางคราวนี้ ได้แก่ นายแสง เป็นผู้นำทาง และน้อยกับพุ่ม ศิษย์น้องสองคน ทั้งหมดล่องเรือไปตามแม่น้ำเจ้าพระยา ลัดเลาะคลองสำโรงไปออกมาแม่น้ำบางปะกงแล้วลงสู่ทะเล เลียบริมทะเลไปขึ้นฝั่งที่บริเวณหาดบางแสน จากนั้นจึงเดินเท้าต่อ สุนทรภู่ได้แวะพักที่บ้านขุนรามอยู่เป็นหลายวัน ก่อนจะออกเดินทางต่อไปเมืองแกลง ซึ่งในเวลานั้นเป็นบ้านป่าเมืองเถื่อนอยู่ในป่าทึบ หนทางจะไปถึงนั้นแสนกันดารและเต็มไปด้วยอันตราย ทั้งคณะเดินทางกันต่อจนไปถึงเมืองระยอง ถึงตรงนี้ นายแสงมิได้ร่วมเดินทางต่อไปด้วย

สุนทรภู่กับน้องทั้งสองเดินทางต่อไปอีกจนถึงบ้านกร่ำ เมืองแกลง ได้พบบิดาของตนซึ่งบวชเป็นพระมาตลอดนับแต่สุนทรภู่เกิด สุนทรภู่ได้ถือศีลกินเจอยู่กับบิดาพักหนึ่ง แล้วเกิดล้มป่วยเป็นไข้ ต้องพักรักษาตัวอยู่นานหลายเดือนกว่าจะเดินทางกลับมาถึงพระนครศรีอยุธยาของบันชา

## หมุดกวี
จังหวัดระยองมีการทำหมุดกวี มีลักษณะเป็นป้ายหินอ่อนตั้งอยู่ในตำแหน่งของสถานที่ที่ถูกกล่าวถึงในนิราศเมืองแกลง มีการสร้างจำนวน 28 หมุด ตามตำแหน่งที่กล่าวถึงในนิราศ 28 จุด ตั้งแต่บางไผ่จนถึงแหลมแม่พิมพ์

## อ้างอิง

## แหล่งข้อมูลอื่น

* http://203.172.208.242/tatalad/subject/thai/pu2/www.pixiart.com/archives/soontornpoo/klaeng-01.html 

หมวดหมู่:วรรณคดีประเภทกลอน
หมวดหมู่:นิราศ
หมวดหมู่:กวีนิพนธ์ของสุนทรภู่
หมวดหมู่:จังหวัดระยองในบันเทิงคดี
เจ้าจอมมารดาเขียน ในรัชกาลที่ 4

**เจ้าจอมมารดาเขียน** (พ.ศ. 2385 – 14 เมษายน พ.ศ. 2484) เป็นบาทบริจาริกาในพระบาทสมเด็จพระจอมเกล้าเจ้าอยู่หัว เป็นธิดาของท่านอ้นกับคุณหญิงอิ่ม จากสกุลสิริวันต์ เป็นหลานของเจ้าจอมมารดางิ้ว ในพระเจ้าบรมวงศ์เธอ พระองค์เจ้าลักขณานุคุณ ซึ่งเป็นพระมารดาของสมเด็จพระนางเจ้าโสมนัสวัฒนาวดี

เจ้าจอมมารดาเขียนมีนามเรียกขานทั่วไปว่า "เขียนอิเหนา" ด้วยเป็นละครหลวงที่รำเป็นตัวอิเหนาได้งดงามไม่มีใครสู้ เป็นบาทบริจาริกาที่พระบาทสมเด็จพระจอมเกล้าเจ้าอยู่หัวโปรดมากท่านหนึ่ง เมื่อพระราชโอรสคือ พระเจ้าบรมวงศ์เธอ กรมพระนราธิปประพันธ์พงศ์ ประสูตินั้น พระบาทสมเด็จพระจอมเกล้าเจ้าอยู่หัวพระราชทานกริชให้ นอกเหนือจากพระแสงดาบที่พระราชทานพระราชโอรสทุกพระองค์ โดยมีรับสั่งว่า "เป็นลูกอิเหนา"

เจ้าจอมมารดาเขียนถึงแก่อนิจกรรมเมื่อวันที่ 14 เมษายน พ.ศ. 2484 รวมอายุ 98 ปี พระราชทานเพลิงศพเมื่อวันที่ 22 เมษายน ปีเดียวกัน ณ วัดไตรมิตรวิทยารามวรวิหาร นับเป็นบาทบริจาริกาในรัชกาลที่ 4 ซึ่งอสัญกรรมเป็นลำดับสุดท้าย

## เครื่องราชอิสริยาภรณ์
* 
* 

## อ้างอิง

* เขียน เจ้าจอมมารดา 

หมวดหมู่:พระภรรยาในรัชกาลที่ 4
หมวดหมู่:เจ้าจอมมารดา
หมวดหมู่:ผู้ได้รับเหรียญรัตนาภรณ์ ม.ป.ร.3
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
ความต้องการ

**ความต้องการ** เป็นรูปแบบทางจิตวิทยาหรือความรู้สึก ที่นำไปสู่จุดมุ่งหมาย หรือเหตุผล การกระทำของพฤติกรรม แบบจำลองสำหรับความต้องการที่เป็นที่รู้จักคือ ลำดับขั้นความต้องการของมาสโลว์ ที่นิยามในปี ค.ศ. 1943 โดย อับราฮัม มาสโลว์ นักจิตวิทยาชาวอเมริกัน เกี่ยวกับความต้องการ 5 ระดับขั้น

ในทางพุทธศาสนา ความต้องการ ความอยากได้อยากมี ที่นอกเหนือจากการดำรงชีวิตในปัจจุบัน อาจกล่าวได้เป็นกิเลสทั้งปวง

หมวดหมู่:จิตวิทยา
หมวดหมู่:คำศัพท์เศรษฐศาสตร์
เลซิทิน

thumb|450px|ตัวอย่างโครงสร้างทางเคมีของสารประกอบกลุ่มเลซิทิน

**เลซิทิน** () เป็นไขมันชนิดฟอสโฟลิพิด (phospholipid) ที่มีความจำเป็นต่อเซลล์ทุกชนิดในร่างกาย เยื่อหุ้มเซลล์ (cell membrane) ซึ่งเป็นส่วนที่ควบคุมการเข้าออกของสารอาหาร ถ้าไม่มีเลซิทินจะมีลักษณะแข็งและขาดความยืดหยุ่น นอกจากนี้ยังพบว่าเลซิทินเป็นส่วนประกอบของเยื่อหุ้มสมอง กล้ามเนื้อ และเซลล์ประสาท เลซิทินยังมีคุณสมบัติเป็น emulsifier หรือสารที่ทำให้น้ำกับน้ำมันเข้ากันได้ ดังนั้นจะพบว่าได้มีการนำมาใช้ในการควบคุมคอเลสเตอรอลในเลือดอย่างแพร่หลาย

เลซิทินพบได้มากในถั่วเหลือง แต่แหล่งอาหารอื่น ๆ ที่ให้เลซิทินยังมีอีกมากมาย อาทิ ไข่แดง ตับ ข้าวโอ๊ต กะหล่ำปลี กะหล่ำดอก เนื้อสัตว์ ปลา บริวเวอร์ยีสต์ และพืชบางชนิด ทั้งนี้อาจจะรวมถึงผลิตภัณฑ์ Multi-Vitamin ที่มีเลซิทินผสมอยู่ด้วย เลซิทินที่วางจำหน่ายในท้องตลาดมีอยู่สองชนิด คือ แกรนูล และแคปซูล ชนิดแกรนูลนิยมรับประทาน โดยผสมกับเครื่องดื่มชนิดต่าง ๆ เช่น นม นมเปรี้ยว น้ำผลไม้ ฯลฯ และยังนิยมให้ผสมหรือโปรยบนอาหารประเภทต่าง ๆ อีกด้วย

สารสำคัญที่พบในเลซิทิน ได้แก่ ฟอสฟาทิดิลโคลีน (phosphatidylcholine) ซึ่งสารนี้จะให้วิตามินบีชนิดหนึ่ง เรียกว่า โคลีน สารโคลีนเป็นสารต้นตอในการสังเคราะห์สารสื่อประสาท อะซีทิลโคลีน (acetylcholine) ส่วนประกอบอื่น ๆ ของเลซิทิน ได้แก่ ฟอสฟาทิดิลอิโนซิทอล ฟอสฟาทิดิลเอททาโนลามีน กรดลิโนเลอิก ฯลฯ

## ประโยชน์
# ช่วยป้องกันและสลายคอเลสเตอรอล หรือไขมันที่อุดตันในหลอดเลือด จึงนิยมกันมากในผู้ที่มีปัญหาไขมันอุดตันในหลอดเลือด
# phosphaticylcholine ซึ่งให้สารโคลีน เป็นสารตั้งต้นของสารสื่อประเภท อะเซททิลโคลีน จะช่วยให้ความจำและความสามารถในการเรียนรู้ดีขึ้น
# ช่วยให้การทำงานของตับมีประสิทธิภาพมากขึ้น
# ลดการอุดตันของถุงน้ำดี (gall Stones)
# ให้สารอิโนซิทอล (inositol) ซึ่งเป็นส่วนที่ช่วยบำรุงเซลล์ประสาท ทำให้การทำงานของระบบประสาทดีขึ้น
# การใช้เพื่อป้องกัน และรักษาโรคความจำเสื่อม ยังอยู่ในระหว่างการศึกษา

## อ้างอิง

หมวดหมู่:สารเคมี
หมวดหมู่:ผลิตภัณฑ์จากถั่วเหลือง
กระดุม

thumb|กระดุมกลมแบนทั่วไป
thumb|กระดุมแบบมีห่วง
**กระดุม** หมายถึงวัตถุที่เป็นชิ้นส่วนเล็กๆ ลักษณะโค้งมนหรือกลมแบนและอาจมีลวดลาย ใช้สำหรับผูกติดเข้ากับเสื้อผ้าเพื่อปกปิดหรือไม่ให้หลุดออกจากร่างกาย หรือเพื่อใช้ในการตกแต่งเสื้อผ้าเพียงเท่านั้น ใช้งานโดยการกลัดเข้ากับรังดุมหรือห่วงบนผ้าอีกชิ้นหนึ่ง จะทำให้ปลายผ้าที่มีกระดุมกับรังดุมอยู่ติดกัน กระดุมสามารถผลิตได้ด้วยวัสดุหลายชนิด ไม่ว่าจะเป็นวัสดุจากธรรมชาติ อาทิ เขาสัตว์ กระดูก เปลือกหอย ไม้ หรือวัสดุสังเคราะห์เช่น แก้ว โลหะ พลาสติก เป็นต้น

หมวดหมู่:เครื่องรัดตรึง
หมวดหมู่:วัสดุตัดเย็บ
หมวดหมู่:เครื่องประดับ
สารก่อมะเร็ง

thumb|สัญลักษณ์เตือน<br />"สารเคมีนี้อาจเป็นสารก่อมะเร็ง"
**สารก่อมะเร็ง** () หมายถึง สาร วัตถุ นิวไคลด์กัมมันตรังสี หรือการแผ่รังสีใดๆ ที่เป็นตัวกระตุ้นที่ก่อให้เกิดมะเร็ง ซึ่งเกิดจากการเปลี่ยนแปลงเสถียรภาพของจีโนม หรือการรบกวนกระบวนการสร้างและสลายในระดับเซลล์ ธาตุกัมมันตรังสีบางชนิดก็ถูกจัดให้เป็นสารก่อมะเร็ง ซึ่งการกระตุ้นนั้นจะมาจากรังสีที่แผ่ออกมา อาทิ รังสีแกมมาหรืออนุภาคแอลฟา สารก่อมะเร็งอย่างหนึ่งที่รู้จักโดยทั่วไปคือ ควันบุหรี่

## อ้างอิง

## แหล่งข้อมูลอื่น
* U.S. National Toxicology Program's Report on Carcinogens
* Recognized Carcinogens 
* American Cancer Society 
* Database of Rodent Carcinogens 
* Comparing Possible Cancer Hazards from Human Exposures to Rodent Carcinogens
เทียน

**เทียน** อาจหมายถึง

* เทียนไข อุปกรณ์ให้แสงสว่าง
* เทียนหอม อุปกรณ์ให้แสงสว่างที่มีกลิ่นหอม
* เทียนพรรษา เทียนไขขนาดใหญ่ทางพระพุทธศาสนา
* เทียนน้ำ วงศ์พรรณไม้ชนิดหนึ่ง
* เทียนทอง พืชชนิดหนึ่ง
* เทียนซาน ภูเขา
รายชื่อคณะนิเทศศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่มนิเทศศาสตร์ หมายถึง ศาสตร์ที่เกี่ยวข้องกับศิลปะในการสื่อสาร โดยให้ความสำคัญกับการสื่อสาร จากองค์ประกอบของการสื่อสาร และสื่อสารมวลชน เป็นคำที่ใช้อธิบายถึงสาขาวิชาที่เกี่ยวกับการถ่ายทอดข้อมูลผ่านสื่อมวลชนให้คนส่วนใหญ่ มักมีความหมายเกี่ยวข้องกับหนังสือพิมพ์ นิตยสาร เครื่องรับวิทยุ โทรทัศน์ ภาพยนตร์ ที่ใช้ในการเผยแพร่ข่าวหรือการโฆษณา

## รายชื่อคณะนิเทศศาสตร์ในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## ดูเพิ่ม
* คณะวิชา

หมวดหมู่:คณะนิเทศศาสตร์ในประเทศไทย
นิเทศศาสตร์
นิเทศศาสตร์
ถนนเฉลิมพระเกียรติ 80 พรรษา 5 ธันวาคม 2550

thumb|250px|ภาพเส้นทางในช่วงที่ 2 เป็นทางยกระดับระยะทาง 5.450 กิโลเมตร เป็นสะพานที่ยาวที่สุดในประเทศไทยแทนที่สะพานติณสูลานนท์
**ถนนเฉลิมพระเกียรติ 80 พรรษา 5 ธันวาคม 2550** เป็นเส้นทางในความรับผิดชอบของกรมทางหลวงชนบท โดยใช้ชื่อรหัสสายทาง พท.3037 เปิดใช้งานเมื่อวันที่ 9 มกราคม พ.ศ. 2550 เป็นสายทางที่สร้างตามแนวระหว่างทะเลน้อยกับทะเลหลวงของทะเลสาบสงขลา ซึ่งชาวบ้านได้ร่วมกันสร้างถนนลูกรังกันมาก่อน แต่มีปัญหาถนนพังชำรุดง่ายและเมื่อถึงฤดูน้ำหลากก็ยังเป็นแนวขวางทางระบายน้ำระหว่างทะเลน้อยกับทะเลหลวง คณะรัฐมนตรีจึงมีมติ เมื่อวันที่ 10  มิถุนายน พ.ศ. 2546 ดำเนินการก่อสร้างสายทางตามโครงการภายใต้**แผนบูรณาการงบประมาณพัฒนาลุ่มน้ำทะเลสาบสงขลา** โดยให้กรมทางหลวงชนบทเร่งรัดดำเนินการก่อสร้างถนนดังกล่าวเฉพาะส่วนที่จำเป็นเร่งด่วนในปีงบประมาณ พ.ศ. 2546 จำนวน 50 ล้านบาท และใช้งบประมาณจากปีงบประมาณ พ.ศ. 2547 ถึง พ.ศ. 2549 ในการดำเนินก่อสร้างต่อไปอีก 549 ล้านบาท โดยเส้นทางในช่วงที่ 2 เป็นทางยกระดับระยะทาง 5.450 กิโลเมตร 

เดิมถนนสายนี้ชื่อ “ถนนสายบ้านไสกลิ้ง – บ้านหัวป่า ภายหลังเปิดการใช้งานสำนักงานทางหลวงชนบทจังหวัดพัทลุง ได้ขอความเห็นจากทุกภาคส่วนให้ร่วมเสนอชื่อถนนสายดังกล่าว เพื่อให้เกิดการมีส่วนร่วมและเป็นชื่อที่ไดรับการยอมรับในการเรียกใช้ ซึ่งผลการรับฟังเสียงส่วนใหญ่มีความเห็นร่วมกันให้ตั้งชื่อถนนใหม่จากเดิม “ถนนสายบ้านไสกลิ้ง อำเภอควนขนุน จังหวัดพัทลุง – บ้านหัวป่า อำเภอระโนด จังหวัดสงขลา” เปลี่ยนเป็น “ถนนเฉลิมพระเกียรติ 80 พรรษา 5 ธันวาคม 2550” เพื่อให้เหมาะสมกับปีมหามงคลเฉลิมพระชนมพรรษา 80 พรรษา ของพระบาทสมเด็จพระเจ้าอยู่หัว

## ลักษณะเส้นทาง
* ช่วงที่ 1 ถนนลาดยาง Asphaltic  Concrete จากบ้านไสกลิ้ง อำเภอควนขนุน จังหวัดพัทลุง กม.ที่ 0+000 ถึง กม.ที่ 5+900 ระยะทาง 5.900 กิโลเมตร มีสะพานข้ามคลองยวน ความยาว 140 เมตร (กม.ที่ 3+055 - กม.ที่ 3+195)
* ช่วงที่ 2 ทางยกระดับผ่านป่าพรุ และทางน้ำหลาก กม.ที่ 5+900 ถึง กม.ที่ 11+350 ระยะทาง 5.450 กิโลเมตร
* ช่วงที่ 3 ถนนลาดยาง Asphaltic Concrete จาก กม.ที่ 11+350 จนถึงบ้านหัวป่า อำเภอระโนด จังหวัดสงขลา กม.ที่ 17+547 ระยะทาง 6.197 กิโลเมตร มีสะพานข้ามคลองกก ความยาว 80 เมตร (กม.ที่ 14+050 ถึง กม.ที่ 14+130)

## รายละเอียดของสัญญา
* **ผู้ว่าจ้าง :** สำนักก่อสร้างทาง กรมทางหลวงชนบท
* **ผู้ออกแบบ :** บริษัท พอล คอนซัลแตนส์ จำกัด และ บริษัท ครีเอทีฟ เทคโนโลยี จำกัด
* **ผู้ควบคุมงาน :** บริษัท วิชชากร จำกัด (สัญญาจ้างที่ปรึกษาเลขที่ 196/2547 ลงวันที่ 24 สิงหาคม พ.ศ. 2547)
* **ผู้รับจ้างก่อสร้าง :** บริษัท เอ . เอส . แอสโชซิเอท เอนยิเนียริ่ง (1964) จำกัด (สัญญาจ้างก่อสร้างเลขที่ 188/2547 ลงวันที่ 16 สิงหาคม พ.ศ. 2547)
* **มูลค่าการก่อสร้าง :** 549,000,000.00 บาท (โดยเป็นงบประมาณปี 2547 จำนวน 140 ล้านบาท งบประมาณปี 2548 จำนวน 137.50 ล้านบาท และงบประมาณปี 2549 จำนวน 271.50 ล้านบาท)
* **ระยะเวลาการดำเนินการก่อสร้าง :** 720 วัน
* **วันเริ่มสัญญา :** 6  กันยายน พ.ศ. 2547
* **วันสิ้นสุดสัญญา :** 26 สิงหาคม พ.ศ. 2549


ไฟล์:Bridge pt.jpg|ขณะหันไปทางทิศตะวันตก จ.พัทลุง
ไฟล์:Bridge pt1.JPG|จากจุดชมวิว มองออกไปยังทะเลหลวง ทะเลตอนกลางในทะเลสาบสงขลา
ไฟล์:Bridge pt2.JPG|จากสะพาน...บรรดาฝูงควายหลายสิบตัวกำลังกินอาหารและเดินลุยน้ำในเขตห้ามล่าสัตว์ป่าทะเลน้อย
ไฟล์:DSC02233.JPG|ภาพถ่ายมุมกว้างบนสะพาน


## แหล่งข้อมูลอื่น
* ข้อมูลโครงการก่อสร้างถนนสายบ้านไสกลิ้ง-หัวป่า  จากกรมทางหลวงชนบท
* http://songkhlatoday.com/paper/25587

 
หมวดหมู่:ถนนในจังหวัดพัทลุง
หมวดหมู่:ถนนในจังหวัดสงขลา
พท.3037
แผนพัฒนาพื้นที่ภาคตะวันตกของจีน

**เขตเศรษฐกิจใหญ่ทั้งสี่ของจีน**
ไฟล์:Zhongguo jingji bankuai (loyal).svg  
ตะวันออก 
ตะวันตก 
ตะวันออกเฉียงเหนือ  
กลาง  


**แผนพัฒนาพื้นที่ภาคตะวันตกของจีน** () เป็นนโยบายเศรษฐกิจที่นำมาใช้ในภาคตะวันตกของจีน และเป็นส่วนหนึ่งของความพยายามในการลดความไม่สมดุลในการพัฒนาระหว่างภูมิภาคชายฝั่งและภายในประเทศของจีน โดยกินพื้นที่ร้อยละ 71.4 ประชากรร้อยละ 28.8 และเศรษฐกิจร้อยละ 16.8 ของประเทศ ปกคลุมอาณาเขตของ 6 มณฑล (กานสู้ กุ้ยโจว ชิงไห่ ฉ่านซี เสฉวน ยูนนาน) 5 เขตปกครองตนเอง (กวางสี มองโกเลียใน หนิงเซี่ย ทิเบต) และ 1 เทศบาลนคร (นครฉงชิ่ง) แม้จะมีสัดส่วน 71.4% ของจีนแผ่นดินใหญ่แต่ภูมิภาคนี้มีประชากรเพียง 28.8% ของประชากรทั้งหมด (ข้อมูลปี 2002 ) และ 19.9% ของผลผลิตทางเศรษฐกิจทั้งหมด (ข้อมูลปี 2015 )

รถไฟใต้ดินนครฉงชิ่ง และทางรถไฟชิงไห่ คือตัวอย่างของโครงการนี้

หมวดหมู่:ประเทศจีน
กาแฟไอริช

**กาแฟไอริช** () เป็นเครื่องดื่มแอลกอฮอล์ผสมคาเฟอีนที่ประกอบด้วยไอริชวิสกี้ กาแฟร้อน และน้ำตาลซึ่งถูกคนให้เข้ากันแล้วโรยหน้าด้วยครีม (บางครั้งด้วยครีมเหล้า) กาแฟนี้ดื่มผ่านครีม

## ต้นกำเนิด
กาแฟค็อกเทลหลากหลายรูปแบบมีมาก่อนกาแฟไอริชที่กลายเป็นกาแฟคลาสสิกในปัจจุบันอย่างน้อย 100 ปี

สถานที่หลายแห่งอ้างว่าได้พัฒนาสูตรสมัยใหม่ในคริสต์ทศวรรษ 1950 ฉบับหนึ่งระบุที่มาจาก Joe Sheridan หัวหน้าเชฟที่ภัตตาคารและร้านกาแฟในฐานทัพอากาศ Foynes อาคารที่พักผู้โดยสาร flying boat (ประมาณ  จากท่าอากาศยานแชนนอน เทศมณฑลแคลร์ในปัจจุบัน) ใน ค.ศ. 1942 หรือ 1943 เขาเพิ่มวิสกี้ลงในกาแฟของผู้โดยสารที่ลงจากเครื่องบางคน

Stanton Delaplane นักเขียนท่องเที่ยวของ *[[ซานฟรานซิาโกโครนิเคิล]]* ยืนยันว่าเขานำกาแฟไอริชมายังสหรัฐอเมริกาหลังจากดื่มที่ท่าอากาศยานแชนนอน เขาเล่าว่าตนทำงานร่วมกับร้านกาแฟ Buena Vista Cafe ในซานฟรานซิสโกเพื่อเริ่มเสิร์ฟกาแฟไอริชเมื่อวันที่ 10 พฤศจิกายน ค.ศ. 1952  ภายหลัง Sheridan ย้ายไปทำงานที่ Buena Vista Cafe

## การเตรียมการ
ขั้นตอนในการทำ มีดังนี้:

# นำมะนาวไปถูริมปากแก้วกาแฟ
# จุ่มลงไปในถาดใส่น้ำตาลทรายแดงให้ติดกับขอบแก้ว
# นำปากแก้วที่มีน้ำตาลทรายแดงติดอยู่มาลนไฟจนเป็นคาราเมล
# ขณะลนก็ใส่กาแฟลงไปในแก้วแล้วค่อย ๆ เติมวิสกี้ไอริชลงไปประมาณ 1 ออนซ์
# โรยน้ำตาลทรายแดงลงไป 1-2 ช้อนชา (ตามใจชอบ)
# ใส่ครีมลงไปข้างบนสุด (ไม่ต้องมากนัก)

## หมายเหตุ

## อ้างอิง

## แหล่งข้อมูลอื่น
* 

หมวดหมู่:กาแฟ
ดีเจ

[thumb|270px|ดีเจ [ทีเอสโต]]
**ดีเจ** () หมายถึงผู้จัดรายการเพลงประกอบความรู้เกี่ยวกับเพลงหรือเรื่องอื่นๆ ซึ่งอยู่ในความสนใจของผู้ฟัง ในสถานที่ฟังเพลง ในที่นี้มี 2 ความหมายคือ ดีเจที่จัดรายการเพื่อออกอากาศทางสถานีวิทยุกระจายเสียง และดีเจที่เปิดเพลงตามไนต์คลับ หรือตามงานบันเทิงต่าง ๆ โดยในขณะทำหน้าที่ดีเจ อาจมีการเล่นแผ่นหรือปรับเสียงในลักษณะต่าง ๆ เพื่อดัดแปลงให้ได้เสียงที่แปลกใหม่ไปจากเดิม

ดีเจที่มีความหมายถึงนักจัดรายการวิทยุ รูปแบบการจัดรายการอาจเป็นรายการที่มีกำหนดเวลาแน่นอน หรือเป็นรายการที่ให้บริการตลอดวัน หรือรายการอยู่เป็นเพื่อนคุยกับนักศึกษาที่ดูหนังสือดึก ๆ หรือรายการโชว์ดึก โดยมีหัวข้อคุยเป็นประเด็นเรื่องราวตามกระแสเหตุการณ์บ้านเมืองและโลกแทรกไว้ในรายการ หรือรายการเพื่อสุขภาพ รายการเพื่อผู้บริโภค รายการเพื่อการศึกษา การทบทวนข้อสอบของนักเรียนเพื่อเตรียมสอบเข้ามหาวิทยาลัย การตอบปัญหาสุขภาพจิตสำหรับผู้ฟังที่มีปัญหาคับข้องใจ หรืออาจเป็นรายการสายด่วน เพื่อช่วยเหลือความเดือดร้อน โดยนักจัดรายการวิทยุจะเปิดเพลง สลับการให้ความรู้หรือการตอบปัญหา หรือสนทนากับผู้ฟังตามช่วงเวลาที่เหมาะสม เพื่อมิให้เกิดความเบื่อหน่ายแก่ผู้ฟังทั่วไป

หมวดหมู่:อาชีพ

หมวดหมู่:ดนตรีอิเล็กทรอนิกส์แดนซ์
การออกแบบกราฟิก

**กราฟิกดีไซน์** () คือการออกแบบสื่อสัญลักษณ์ที่มองเห็นด้วยตา (เป็นทัศนศิลป์อย่างหนึ่ง) ทำหน้าที่เพื่อสื่อความหมาย 

*กราฟิกดีไซน์* เป็นการทับศัพท์มาจากภาษาอังกฤษ "Graphic Design"* คำว่า *Graphic* มีคำใน[[ภาษาไทย]]ที่ใช้แทนได้คือ *เรขศิลป์*, *เลขนศิลป์* หรือ *เรขภาพ* ส่วน *Design* แปลว่า *การออกแบบ* เมื่อรวมกันแล้ว กราฟิกดีไซน์จึงมีความหมายว่า *การออกแบบเรขศิลป์* หรือ *การออกแบบเลขนศิลป์

ผู้ออกแบบกราฟิกจะทำการสร้าง และ/หรือ รวมส่วนประกอบทางศิลป์อย่าง สัญลักษณ์ รูปภาพ ตัวอักษร มาผ่านกระบวนการทางการออกแบบอย่างหนึ่งอย่างใดหรือมากกว่าหนึ่งกระบวนการทางการออกแบบ เช่น การออกแบบตัวอักษร การวาดภาพประกอบ การจัดองค์ประกอบ เพื่อใช้ในการสื่อสารบางอย่าง

มักมีการเข้าใจผิดว่ากราฟิกดีไซน์เป็นงานที่ทำด้วยคอมพิวเตอร์หรือเป็นการสร้างแอนิเมชันสามมิติเพียงอย่างเดียว ซึ่งในความเป็นจริง คอมพิวเตอร์เป็นเพียงเครื่องมือชิ้นหนึ่งที่ช่วยในการสร้างงานกราฟิกดีไซน์ได้ เช่นเดียวกับ ดินสอ ปากกา พู่กัน

### องค์ประกอบ

* องค์ประกอบทางศิลปะ เช่น ฟอนต์ตัวหนังสือ ลวดลายต่างๆ
* กราฟิกสำหรับองค์กร เช่น  โลโก้องค์กร ตราผลิตภัณฑ์
* กราฟิกเพื่อแสดงผลบนจอ เช่น เว็บไซต์ แอปพลิเคชัน วิดีโอเกม คลิปวิดีโอ รายการโทรทัศน์ แอนิเมชัน
* กราฟิกบนสื่อที่ติดตั้งในสิ่งแวดล้อม เช่น ป้ายจราจร ป้ายโฆษณา
* กราฟิกบนสื่อสิ่งพิมพ์ เช่น หนังสือ หนังสือพิมพ์ นิตยสาร หนังสือนิทาน หนังสือการ์ตูน โปสเตอร์ ใบปลิว 
* กราฟิกบนภาชนะ เช่น ลวดลายบนเครื่องเบญจรงค์ ฉลากผลิตภัณฑ์
* กราฟิกบนผ้า เช่น ลายผ้า แพทเทิร์น
* กราฟิกบนสื่ออื่นๆ เช่น ภาพวาดผนังถ้ำ ภาพประติมากรรม

หมวดหมู่:การออกแบบ
หมวดหมู่:การออกแบบกราฟิกส์
พระครูวิสุทธิวงศาจารย์ญาณมุนี (แช่ม)

**พระครูวิสุทธิวงศาจารย์ญาณมุนี** หรือ **หลวงพ่อแช่ม** อดีตเจ้าอาวาสวัดไชยธารารามหรือวัดฉลอง และเป็นที่เคารพเลื่อมใสอย่างมากของชาวจังหวัดภูเก็ต

## ประวัติ
พระครูวิสุทธิวงศาจารย์ญาณมุนี (แช่ม) เกิดเมื่อปีกุน พ.ศ. 2370  ในรัชสมัยพระบาทสมเด็จพระนั่งเกล้าเจ้าอยู่หัว ที่ตำบลบ่อแสน อำเภอทับปุด จังหวัดพังงา ไม่ปรากฏหลักฐานเกี่ยวกับนามของโยมบิดามารดาของท่าน เมื่อเจริญวัยขึ้นโยมบิดามารดาได้ให้ท่านมาอยู่ที่วัดฉลอง ตำบลฉลอง อำเภอทุ่งคา (ปัจจุบันคืออำเภอเมืองภูเก็ต) จังหวัดภูเก็ต โดยฝากตัวเป็นลูกศิษย์ของพ่อท่านเฒ่า เจ้าอาวาสวัดฉลองในเวลานั้น หลวงพ่อแช่มได้บรรพชาเป็นสามเณรและอุปสมบทเป็นพระภิกษุ ศึกษาเล่าเรียนด้านวิปัสสนาธุระอยู่ที่วัดฉลองมาตลอดจนมีความเชี่ยวชาญ 

หลวงพ่อแช่มเป็นผู้เคร่งครัดในพระธรรมวินัยเป็นอย่างยิ่ง จึงเป็นที่เคารพศรัทธาเลื่อมใสของชาวบ้านโดยทั่วไป ต่อมาในปี พ.ศ. 2393 พ่อท่านเฒ่ามรณภาพ หลวงพ่อแช่มได้รับการแต่งตั้งให้เป็นเจ้าอาวาสวัดฉลองสืบต่อมา

ในปี พ.ศ. 2419 เกิดการจลาจลขึ้นในเมืองภูเก็ตจากฝีมือของกลุ่มอั้งยี่กรรมกรขุดแร่ดีบุกชาวจีน ชาวบ้านฉลองที่เคยเป็นลูกศิษย์ของหลวงพ่อแช่มได้ชักชวนให้หลวงพ่อแช่มหนีภัยพวกอั้งยี่ไปซ่อนตัวอยู่ที่อื่น แต่หลวงพ่อแช่มไม่ยอมทิ้งวัดหนีไป ลูกศิษย์ของหลวงพ่อแช่มจึงตัดสินใจรวมกลุ่มกันสู้เพื่อปกป้องหลวงพ่อแช่มและขอผ้าประเจียดจากท่านเพื่อเป็นขวัญกำลังใจ ซึ่งท่านได้อนุโลมตามที่บรรดาลูกศิษย์ขอร้อง ลูกศิษย์ชาวบ้านฉลองกลุ่มนี้ต่อมารบพวกอั้งยี่ชนะ ทำให้คนที่หนีภัยอั้งยี่กลับเข้ามารวมกลุ่มกันสู้พวกจีนอั้งยี่มากขึ้นและอาศัยผ้าประเจียดที่หลวงพ่อแช่มทำขึ้นเป็นเครื่องปลุกใจสำคัญ จนกระทั่งสามารถไล่พวกจีนอั้งยี่ไม่ให้เข้ามาปล้นหมู่บ้านฉลองได้อีก  ในปีต่อมา (พ.ศ. 2420) เมื่อทางการปราบปรามจีนอั้งยี่ภูเก็ตจนราบคาบแล้ว คณะกรมการเมืองภูเก็ตได้ยกความดีความชอบส่วนหนึ่งในการปราบกบฏอั้งยี่ครั้งนี้ให้แก่หลวงพ่อแช่ม และเวลานั้นตำแหน่งพระครูสังฆปาโมกข์เมืองภูเก็ตยังว่างอยู่ พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดแต่งตั้งให้หลวงพ่อแช่มเป็นพระครูสังฆปาโมกข์เมืองภูเก็ต สมณศักดิ์ที่ "พระครูวิสุทธิวงศาจารย์ญาณมุนี" และได้พระราชทานนามวัดฉลองใหม่ว่า "วัดไชยธาราราม" อนึ่งจากเหตุจลาจลอั้งยี่ดังกล่าว ทำให้ชาวเมืองภูเก็ตเชื่อว่า ที่ชาวบ้านฉลองรบชนะพวกจีน เพราะท่านพระครูวัดฉลองมีอิทธิฤทธิ์ในทางวิทยาคม จึงนับถือกันว่าท่านเป็นเกจิอาจารย์สำคัญคนหนึ่งมานับแต่นั้น

พระครูวิสุทธิวงศาจารย์ญาณมุนี (แช่ม) ถึงแก่มรณภาพด้วยอาการอาพาธเป็นอุจจาระธาตุพิการ เมื่อวันที่ 18 เมษายน พ.ศ. 2451 ได้มีการส่งหีบเพลิงไปพระราชทานเพลิงศพที่ภูเก็ต พร้อมเงิน 100 เฟื้อง ผ้าขาว 2 พับ เพื่อใช้ในการพระราชทานเพลิงศพตามธรรมเนียมเมื่อวันที่ 5 เมษายน พ.ศ. 2452

## อ้างอิง

## แหล่งข้อมูลอื่น
* 

หมวดหมู่:บุคคลจากจังหวัดพังงา‎
หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:เจ้าคณะจังหวัด
หมวดหมู่:ภิกษุจากจังหวัดพังงา
หมวดหมู่:ภิกษุจากจังหวัดภูเก็ต
เอนโทรปี

right|thumbnail|การละลายของน้ำแข็งในน้ำ นับเป็นตัวอย่างหนึ่งของการเพิ่มขึ้นของเอนโทรปีของน้ำแข็ง ซึ่งเดิมมีโมเลกุลเรียงอยู่กับที่ มาเป็นโมเลกุลเคลื่อนที่ไปมาภายในแก้ว
**เอนโทรปี** () มาจากภาษากรีก εν (en) แปลว่าภายใน รวมกับ τρέπω (trepo) แปลว่า "หมุนกลับ กลับหลังหัน หรือ หนี"  ถือเป็นหัวใจของกฎข้อที่สองของอุณหพลศาสตร์ ซึ่งเกี่ยวข้องกับกระบวนการทางกายภาพที่เกิดขึ้นเองทางธรรมชาติ การเปลี่ยนแปลงดังกล่าวมีแนวโน้มที่จะทำให้ความแตกต่างของ ไม่ว่าจะเป็น อุณหภูมิ แรงดัน ความหนาแน่น หรือค่าอื่น ๆ ในระบบค่อย ๆ น้อยลงจนกลืนเป็นเนื้อเดียวกัน ซึ่งต่างจากกฎข้อที่หนึ่งของอุณหพลศาสตร์ ซึ่งกล่าวถึงการอนุรักษ์พลังงาน 

เอนโทรปีเป็นจำนวนซึ่งใช้อธิบายระบบอุณหพลศาสตร์ เมื่อมองในระดับโมเลกุล กระบวนการทางกายภาพที่เกิดขึ้นเองตามธรรมชาติทำให้โมเลกุลมีการเรียงตัวที่ไม่เป็นระเบียบมากขึ้น สามารถแทนได้ด้วยค่าเอนโทรปีที่เพิ่มขึ้น ในการคำนวณ นิยมใช้สัญลักษณ์ *S* ซึ่งนิยามจากสมการดิฟเฟอเรนเซียล *<math>dS = \delta Q/T</math>* โดยที่ *<math>\delta Q</math>* แทนพลังงานความร้อนที่ถูกดูดเข้าสู่ระบบที่ย้อนกลับได้ ส่วน *T* คือ อุณหภูมิสัมบูรณ์

หนึ่งในสมการสำคัญของโลกที่เกี่ยวข้องกับเอนโทรปีคือ สมการของลูทวิช บ็อลทซ์มัน

การเปลี่ยนแปลงในเอนโทรปี (ΔS) ของระบบหนึ่งเดิมจะถูกกำหนดไว้สำหรับกระบวนการอุณหพลศาสตร์ที่ย้อนกลับได้ดังนี้

:\Delta S = \int \frac{\delta Q_\text{rev}}T

เมื่อ  เป็น อุณหภูมิสัมบูรณ์ ของระบบนำไปหาร ความร้อน ที่ถ่ายโอนเข้าสู่ระบบนั้นแบบย้อนกลับได้และเพิ่มขึ้นด้วยปริมาณ () (ถ้าความร้อนถูกโอนออก เครื่องหมายจะกลับกัน หมายถึงการลดลงของเอนโทรปีของระบบ) นิยามข้างต้นบางครั้งเรียกว่านิยามมหภาคของเอนโทรปีเพราะมันสามารถนำมาใช้ได้โดยไม่คำนึงถึงคำอธิบายขนาดจุลภาคใด ๆ ของเนื้อหาของระบบ แนวคิดของเอนโทรปีถูกพบว่ามีประโยชน์โดยทั่วไปและมีอีกหลายสูตรมาก เอนโทรปีถูกค้นพบเมื่อมันถูกสังเกตเห็นว่าเป็นปริมาณที่จะมีพฤฒิกรรมเป็น ฟังก์ชันของสถานะ ที่เป็นผลมาจากกฎข้อที่สองของอุณหพลศาสตร์

เอนโทรปีเป็น คุณสมบัติแบบกว้างขวาง () มันมี มิติ ของ พลังงาน หารด้วย อุณหภูมิ จึงมีหน่วยเป็น จูล ต่อ เคลวิน (J&nbsp;K−1) ใน ระบบ SI (หรือ kg&nbsp;m2&nbsp;s−2&nbsp;K−1 ในแง่ของหน่วยพื้นฐาน) แต่เอนโทรปีของสารบริสุทธิ์มักจะเป็น คุณสมบัติแบบเข้มข้น () - โดยเป็นได้ทั้งเอนโทรปีต่อหน่วย มวล (หน่วย SI: J&nbsp;K−1&nbsp;kg−1) หรือเอนโทรปีต่อหน่วย ปริมาณของสาร (หน่วย SI: J&nbsp;K−1&nbsp;mol−1)

ค่าเอนโทรปี *สมบูรณ์* (*S* แทนที่ Δ*S*) ถูกกำหนดในภายหลัง โดยใช้ กลศาสตร์ทางสถิติ หรือ กฎข้อที่สามของอุณหพลศาสตร์

ในการแปลความหมายแบบจุลภาคที่ทันสมัย​​ของเอนโทรปีในกลศาสตร์ทางสถิติ เอนโทรปีคือปริมาณของข้อมูลเพิ่มเติมที่จำเป็นในการระบุสภาวะทางกายภาพที่แน่นอนของระบบ จะได้เป็นข้อมูลจำเพาะทางอุณหพลศาสตร์ของมัน การเข้าใจบทบาทของเอนโทรปีด้านอุณหพลศาสตร์ในกระบวนการต่าง ๆ ต้องมีความเข้าใจในวิธีการและเหตุผลของข้อมูลที่เปลี่ยนแปลงเมื่อระบบมีการวิวัฒนาการจากจุดเริ่มต้นของมันไปสู่สภาพขั้นสุดท้ายของมัน มันมักจะพูดได้ว่าเอนโทรปีคือการแสดงออกของความผิดปกติหรือ การสุ่ม ของระบบหนึ่ง หรือการที่เราขาดข้อมูลเกี่ยวกับมัน กฎข้อที่สองตอนนี้มักจะมองว่าเป็นแสดงออกของ สมมติฐานด้านพื้นฐานของกลศาสตร์สถิติ ผ่านนิยามที่ทันสมัย​​ของเอนโทรปี

## อ้างอิง

หมวดหมู่:หลักการสำคัญของฟิสิกส์
อเอนโทรปี
หมวดหมู่:ฟังก์ชันสภาวะ
กฎของพลังค์

right|thumb|สเปคตรัมการแผ่รังสีของวัตถุดำที่อุณหภูมิต่าง ๆ
**กฎของพลังค์** () เป็นกฎที่อธิบายสเปคตรัมการแผ่รังสี (spectral radiance) คลื่นแม่เหล็กไฟฟ้าที่ทุกความยาวคลื่นจากวัตถุดำที่อุณหภูมิหนึ่ง ๆ กฎนี้ค้นพบโดย มักซ์ พลังค์ นักฟิสิกส์ชาวเยอรมัน

กฎของพลังค์เขียนในรูปฟังก์ชันของความถี่ \nu ได้เป็น

: I(\nu,T) =\frac{2 h\nu^{3}}{c^2}\frac{1}{ e^{\frac{h\nu}{kT}}-1}&nbsp;&nbsp;&nbsp;

หรือเขียนในรูปฟังก์ชันของความยาวคลื่น λ ได้เป็น

: I(\lambda,T) =\frac{2 hc^2}{\lambda^5}\frac{1}{ e^{\frac{hc}{\lambda kT}}-1}&nbsp;&nbsp;&nbsp;

โปรดสังเกตว่าสองสมการมีหน่วยต่างกัน สมการแรกหน่วยของสเปคตรัมการแผ่รังสีเป็นต่อความถี่ ส่วนสมการที่สองคิดต่อความยาวคลื่น สมการทั้งสองไม่สามารถแปลงกลับไปมาโดยการแทนตัวแปรตรง ๆ แต่ต้องอาศัยความสัมพันธ์

: I(\nu,T)d\nu=-I(\lambda,T)d\lambda.\,

ความหมายและหน่วยในระบบเอสไอของแต่ละตัวแปรสรุปในตารางข้างล่างนี้

: 

## อ้างอิง

* 

หมวดหมู่:กลศาสตร์เชิงสถิติ
หมวดหมู่:พื้นฐานของฟิสิกส์ควอนตัม
หมวดหมู่:กลศาสตร์ควอนตัม
ทางหลวงชนบท ชย.3001

**ทางหลวงชนบท ชย.3001** (แยกทางหลวงหมายเลข 201 – แยกทางหลวงหมายเลข 2159) เป็นทางหลวงชนบทในอำเภอเมืองชัยภูมิ จังหวัดชัยภูมิ เส้นทางเริ่มจากทางหลวงแผ่นดินหมายเลข 201 (กิโลเมตรที่ 11+850) ที่ตำบลนาเสียว ผ่านตำบลนาฝาย และสิ้นสุดที่ตำบลห้วยต้อนบนทางหลวงแผ่นดินหมายเลข 2159 (กิโลเมตรที่ 9+200) รวมระยะทาง 24.780 กิโลเมตร ปัจจุบันอยู่ในความรับผิดชอบของสำนักงานทางหลวงชนบทที่ 5 (นครราชสีมา)

## สถานที่สำคัญ
;ตำบลนาเสียว
* บ้านนาเสียว
* บ้านนาวัง
* บ้านนาสีนวล
;ตำบลนาฝาย
* บ้านห้วยชัน
* มหาวิทยาลัยราชภัฏชัยภูมิ
* บ้านหนองหญ้าปล้อง
* บ้านหนองนกเขา
;ตำบลห้วยต้อน
* บ้านโป่งคองใต้
* บ้านห้วยต้อน

## แหล่งข้อมูลอื่น
* DRR MAP  กรมทางหลวงชนบท กระทรวงคมนาคม

ชย.3001
หมวดหมู่:ถนนในจังหวัดชัยภูมิ
ทางหลวงชนบท ชย.3007

**ทางหลวงชนบท ชย.3007** หรือ **ถนนแยกทางหลวงหมายเลข 225 - บ้านโปร่งคลองเหนือ** เป็นสายทางในจังหวัดชัยภูมิ เริ่มจากทางหลวงแผ่นดินหมายเลข 225 ถึงบ้านโปร่งคลองเหนือ ตัดกับทางหลวงแผ่นดินหมายเลข 2159 ปัจจุบันอยู่ในความรับผิดชอบของกรมทางหลวงชนบท โดยใช้ชื่อรหัสสายทาง ชย.3007

## สถานที่บนเส้นทาง
* บ้านโนนเสาเล้า
* บ้านซับช่องนก
* บ้านโป่งคองเหนือ (บ้านโปร่งคลองเหนือ)

ชย.3007
ชย.3007
ทางหลวงชนบท ชย.3011

**ทางหลวงชนบท ชย.3011** หรือ **ถนนแยกทางหลวงหมายเลข 225 - บ้านใหม่สุขประเสริฐ** เป็นสายทางในจังหวัดชัยภูมิ เริ่มจากทางหลวงแผ่นดินหมายเลข 255 ถึงบ้านใหม่สุขประเสริฐ ตัดกับทางหลวงชนบท ชย.4006 ณ กม.ที่ 9 ปัจจุบันอยู่ในความรับผิดชอบของกรมทางหลวงชนบท โดยใช้ชื่อรหัสสายทาง ชย.3011

## สถานที่บนเส้นทาง
* บ้านวังกะทะ
* บ้านโป่งนก
* บ้านโป่งขุนเพชร
* บ้านคลองรวก
* บ้านใหม่สุขประเสริฐ

ชย.3011
ชย.3011
1234 (เกมไพ่)

**1234** เป็นเกมไพ่ชนิดหนึ่ง ที่ไม่ใช้สำหรับการพนัน ใช้ไพ่ 52 ใบ ผู้เล่น 2-4คน (หรือมากกว่านั้น)

## วิธีเล่น
แจกไพ่ให้ผู้เล่นคนละ 5 ใบในตอนเริ่มเกม
เมื่อแจกครบ เปิดไพ่ใบถัดมาเป็นใบเริ่มต้น
ผู้ที่ชนะตาก่อนหน้า (หรือตามแต่ตกลง) จะได้เริ่มก่อน และวนขวา

## การลงไพ่
การลงไพ่ ต้อง ลงไพ่ที่ผลรวมค่าของทุกใบมากกว่า ผลรวมไพ่ก่อนหน้า 1 หรือ 2 หรือ 3 หรือ 4 (+1 +2 +3 +4)
เช่น เปิดใบแรก ได้ 2 คนต่อไปจะลง 3 4 5 6 เท่านั้น
โดย
2 มีค่า 2
3 มีค่า 3
.
.
.
10 มีค่า 10
J = 11
Q = 12
K = 13
ส่วน A = 1 ยกเว้นถ้าลง A ใบเดียวจะหมายถึง -4 การลง A ใบเดียวสามารถลบแต้มรวม 4 และผ่านตาได้ (ห้ามลง A ขณะที่ไพ่ต่ำกว่า 4 : ใช้ A ได้เมื่อไพ่รวมเป็น 4 ขึ้นไป)
(ในกรณีที่ไม่มีไพ่ลง สามารถใช้ A เพื่อข้ามเราไป แล้วลดผลรวมไพ่ลง 4 ได้)

## การจั่วไพ่
เกมนี้ ห้ามมีไพ่ในมือเกิน 5 ใบ
ห้ามจั่วเกินทีละ 3
แต่จะลงเท่าใดก็ได้เช่น
ลง 4 ใบ ก็ได้ แต่หยิบไพ่คืนได้เพียง 3 ใบ ฯลฯ

## การจบเกม
ถ้าอีกฝ่ายไม่สามารถลงไพ่ได้ ก็จะคว่ำมือไป
คนที่เหลือสุดท้ายก็จะชนะ
หรือ
ถ้ายังตัดสินไม่ได้ จนไพ่ใบสุดท้ายในกองถูกจั่ว
จะหยุดเล่น แล้วหยิบใบสูงสุดในมือออกมา
ใครมากกว่าก็ชนะ
ถ้าชนกันคือเสมอ (ไม่ดูดอก)

## ตัวอย่าง
1.
ใบแรกเปิดมาได้ Q (=12) [ไพ่ในมือคือ 2 3 4 4 5]
เราสามารถลง 4 4 5 (รวม=13=12**+1**) จั่ว 3 ใบ

2.
สมมติตาก่อนหน้า อีกฝ่ายลง K J 5 (=29)
เรามี [10 10 7 3 2]
เราสามารถลง 10 10 7 3 (=30) ได้ แต่ควรพูดว่า (30 ลงสี่ใบ) เพื่อให้ผู้อื่นรู้ว่าตานี้ลงไปสี่ใบจึงหยิบได้แค่อีกสามใบเท่านั้น
(ถ้าตาต่อไปใช้ไพ่เพียงสองใบก็สามารถ จั่วขึ้นมือได้ ห้าใบดังเดิม

3.
สมมติตาก่อนหน้า รวม 38
เรามี [K J 9 2 A]
ถ้าลงหมดมือ (คือมากสุดแล้ว รวมเพียง 36 เท่านั้น) ก็ลงไม่ได้
เราสามรถใช้ A แล้วบอกว่า 34 ได้

หมวดหมู่:เกมไพ่
สุรามหาคุณ

**บริษัท สุรามหาคุณ จำกัด**  จัดตั้งเมื่อวันที่ 6 ตุลาคม พ.ศ. 2502  เป็นบริษัทที่ได้สัมปทานในการผลิตและจำหน่ายสุราของโรงงานสุราบางยี่ขัน เป็นเวลา 10 ปี นับจากปี พ.ศ. 2503 ถึงปี พ.ศ. 2512 โดยมีการกำหนดค่าเช่าไว้ปีละ 41 ล้านบาทซึ่ง มีเจ้าของ  คือ "สหัท มหาคุณ" ที่มีความสนิทสนมกับจอมพลสฤษดิ์ ธนะรัชต์และผู้ร่วมลงทุนคือ  อุเทน เตชะไพบูลย์  และเถลิง เหล่าจินดา และได้ผลิตสุรายี่ห้อ แม่โขง 

## อ้างอิง

หมวดหมู่:บริษัทของไทย
หมวดหมู่:บริษัทเอกชน
หมวดหมู่:บริษัทที่ก่อตั้งในปี พ.ศ. 2502
มหาวิทยาลัยริไจนา

**มหาวิทยาลัยริไจนา** () เป็นมหาวิทยาลัยของรัฐบาลในรัฐซัสแคตเชวัน ประเทศแคนาดา มีนักศึกษาประมาณ 12,800 คน

## ประวัติ
มหาวิทยาลัยริไจนามีต้นกำเนิดจากวิทยาลัยริไจนา (Regina College) ซึ่งเป็นโรงเรียนระดับมัธยมที่ก่อตั้งขึ้นในปี พ.ศ. 2454 แรกเริ่มมีนักเรียนเพียง 27 คน ต่อมามีการเปิดหลักสูตรในระดับประกาศนียบัตร โดยเป็นวิทยาเขตหนึ่งของมหาวิทยาลัยซัสแคตเชวัน (University of Saskatchewan) และได้แยกตัวออกเป็นมหาวิทยาลัยในปี พ.ศ. 2517 เงินทุนของมหาวิทยาลัยประจำปี 2550-2551 เป็นจำนวนเงินประมาณ 4,200,000,000 บาท

## คณะที่เปิดสอน
Riddell Center|300px|thumb|top
ปัจจุบันมหาวิทยาลัยริไจนาประกอบด้วย 9 คณะ 25 ภาควิชา มีศูนย์วิจัยและวิทยาเขตรวม 13 แห่ง เปิดสอนทั้งในระดับปริญญาตรี ปริญญาโทและปริญญาเอก
* คณะบริหารธุรกิจ 
* คณะศิลปศาสตร์ 
* คณะศึกษาศาสตร์ 
* คณะวิศวกรรมศาสตร์ 
* คณะศิลปกรรมศาสตร์ 
* คณะกายภาพบำบัดและสุขภาพศึกษา 
* คณะวิทยาศาสตร์ 
* คณะสังคมสงเคราะห์ศาสตร์ 
* คณะบัณฑิตศึกษาและงานวิจัย (Faculty of Graduate Studies and Research) โดยการประสานความร่วมมือกับคณะข้างต้น

## วิทยาลัยในเครือ
มหาวิทยาลัยเฟิสต์เนชันส์แห่งแคนาดา |300px|thumb
* มหาวิทยาลัยเฟิสต์เนชันส์แห่งแคนาดา (First Nations University of Canada)
* วิทยาลัยแคมเปียน (Campion College)
* วิทยาลัยลูเธอร์ (Luther College) - เปิดสอนในระดับมัธยมศึกษา ปัจจุบันมีนักเรียนประมาณ 500 คน คณาจารย์ประมาณ 30 คน

## สมาคมนักเรียนไทยแห่งมหาวิทยาลัยริไจนา
สมาคมนี้ก่อตั้งขึ้นมาเพื่อเป็นศูนย์กลางให้นักเรียนไทยหรือผู้สนใจในวัฒนธรรมไทย ได้มีโอกาสมาทำกิจกรรมร่วมกัน รวมทั้งยังเป็นการเผยแพร่วัฒนธรรมไทย โดยสมาคมได้ดำเนินการจัดกิจกรรมเพื่อเผยแพร่วัฒธรรมเป็นประจำทุก ๆ ปี และได้รับการตอบรับที่ดีจาก นักศึกษาและบุคลากรใน มหาวิทยาลัยรวมทั้งชาวเมืองริไจนา ปัจจุบันมีนักเรียนไทยอยู่ประมาณ 30 คน ศึกษาในระดับปริญญาตรี ปริญญาโทและปริญญาเอก

## ศิษย์เก่าที่มีชื่อเสียง
* ''ฯพณฯ ราล์ฟ เอ็ดวาร์ด กูดเอล'' (The Honourable Ralph Edward Goodale)  อดีตรัฐมนตรีว่าการกระทรวงการคลัง ประเทศแคนาดา
* ''ดร.จอห์น รอเบิร์ต ฮิวสัน'' (Dr.John Robert Hewson) นักเศรษฐศาสตร์และอดีตหัวหน้าพรรคเสรีนิยม (Liberal Party) ประเทศออสเตรเลีย

## แหล่งข้อมูลอื่น
* เว็บไซต์มหาวิทยาลัยริไจนา
* สมาคมนักเรียนไทยแห่งมหาวิทยาลัยริไจนา 
* English as a Second Language Program มหาวิทยาลัยริไจนา

หมวดหมู่:สถาบันอุดมศึกษาในประเทศแคนาดา
หมวดหมู่:รัฐซัสแคตเชวัน
ไฮโดรโฟบิก

thumb|หยดน้ำบนใบไม้ที่มีสมบัติไฮโดรโฟบิก
**ไฮโดรโฟบิก** (hydrophobic) ซึ่งหมายถึง ไม่ชอบน้ำ สารเหล่านี้ไม่สามารถแตกตัวให้ไอออนได้หรือเป็นโมเลกุลที่ไม่มีขั้วจึงไม่สามารถยึดติดกับโมเลกุลของน้ำได้

ไฮโดรโฟบิก มีที่มาจากคำว่า ไฮโดร แปลว่าน้ำ และ โฟบิก แปลว่า กลัว

หมวดหมู่:เคมี
อนุสรณ์สถานทางประวัติศาสตร์เกียวโตโบราณ

**อนุสรณ์สถานทางประวัติศาสตร์เกียวโตโบราณ** (; ) เป็นแหล่งมรดกโลกที่ตั้งอยู่ในนครเกียวโตและเมืองอูจิ จังหวัดเกียวโต และเมืองโอตสึ จังหวัดชิงะ ได้รับการขึ้นทะเบียนเป็นแหล่งมรดกโลกเมื่อ พ.ศ. 2537

## มรดกโลก
อนุสรณ์สถานทางประวัติศาสตร์เกียวโตโบราณขึ้นทะเบียนให้เป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 18 เมื่อ พ.ศ. 2537 (ค.ศ. 1994) ที่จังหวัดภูเก็ต ประเทศไทย โดยผ่านเกณฑ์การพิจารณาดังนี้
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม 
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

## รายนามสถานที่

## แหล่งข้อมูลอื่น
* Historic Monuments of Ancient Kyoto (Kyoto, Uji and Otsu Cities) - UNESCO World Heritage Centre
* World Heritage Historic Monuments of Ancient Kyoto
* Welcome to Kyoto - World Heritage Map 

หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:จังหวัดเกียวโต
หมวดหมู่:จังหวัดชิงะ